ফাবিয়ানো কারুয়ানা
ফাবিয়ানো লুইগি কারুয়ানা (ইতালীয়: Fabiano Caruana; জন্ম: ৩০ জুলাই, ১৯৯২) ফ্লোরিডার মায়ামিতে জন্মগ্রহণকারী ইতালীয়-মার্কিন দাবার গ্র্যান্ডমাস্টার, সাবেক অসাধারণ প্রতিভাশীল দাবাড়ু। বিভিন্ন সময়ে বিশ্বের ২নং র‌্যাঙ্কিংধারী দাবাড়ু হিসেবে পরিচিত তিনি। বর্তমানে মার্কিন যুক্তরাষ্ট্রের জাতীয় চ্যাম্পিয়ন ফাবিয়ানো কারুয়ানা। ১৫ জুলাই, ২০০৭ তারিখে কারুয়ানা মাত্র ১৪ বছর ১১ মাসে ২০দিন বয়সে ইতালি ও মার্কিন যুক্তরাষ্ট্র উভয় দেশের দাবার ইতিহাসে সর্বকনিষ্ঠ গ্র্যান্ডমাস্টার হবার গৌরব অর্জন করেন। পরবর্তীতে অবশ্য অক্টোবর, ২০০৯ সালে রে রবসন তার এ রেকর্ড ভঙ্গ করে দেন। অক্টোবর, ২০১৪ সালে ২৮৪৪ ইলো রেটিং লাভে সক্ষম হন। এরফলে দাবার ইতিহাসে তৃতীয় সর্বোচ্চ র‌্যাটিংধারী দাবাড়ু হন তিনি।